На основу члана 7. став. 1, а у вези члана 6. став. 1. тачка 5. Закона о финансирању локалне самоуправе („Службени гласник РС“, број 62/06, 47/11, 93/12, 99/13 - усклађен дин. изн. 95/15 - усклађен дин. изн., 83/16 - усклађен дин. изн., 91/16 - усклађен дин. изн., 104/16 - усклађен дин. изн., 96/17 - усклађен дин. изн., 89/18 и 86/19), члана 191. став 3, члана 204. став 2. и члана 212. став 2. Закона о накнадама за коришћење јавних добара ("Службени гласник РС", бр. 95/18,  [49/19](javascript:void(0)) и 86/19 – усклађен дин. изн.) и члана 40. став 1. тач. 3. Статута општине Инђија („Службени лист општине Инђија“, бр. 5/19),

Скупштина општине Инђија, на седници одржаној дана, 02.09.2020. године, донела је

**О Д Л У К У**

**О НАКНАДАМА ЗА КОРИШЋЕЊЕ ЈАВНИХ ПУТЕВА НА ТЕРИТОРИЈИ ОПШТИНЕ ИНЂИЈА**

**Члан 1.**

Овом одлуком уређује се накнада за коришћење јавних путева на територији општине Инђија, и то: обвезник плаћања, основица, висина, начин утврђивања и плаћања, олакшице, припадност прихода, као и друга питања од значаја за утврђивање и плаћање накнада за коришћење јавних путева, на територији општине Инђија.

**Члан 2.**

Под јавним путем у смислу ове одлуке подразумевају се општински путеви и улице.

**Члан 3.**

Накнаде за коришћење јавних путева, у смислу ове одлуке су:

1. накнада за ванредни превоз, и то за:

1) прекорачење дозвољене димензије;

2) прекорачење дозвољене укупне масе;

3) прекорачење дозвољеног осовинског оптерећења;

2. накнада за постављање рекламних табли, рекламних паноа, уређаја за обавештавање или оглашавање поред јавног пута, односно на другом земљишту које користи управљач јавног пута, у складу са прописима;

3. накнада за коришћење делова путног земљишта јавног пута и другог земљишта које користи управљач јавног пута;

4. накнада за постављање водовода, канализације, електричних водова, електронске комуникационе мреже и сл. на јавном путу.

**1. Накнада за ванредни превоз**

**Члан 4.**

Обвезник накнаде за ванредни превоз је лице коме је издата дoзвoла зa oбaвљaњe вaнрeднoг прeвoзa у складу са законом којим сe уређују јавни путеви.

**Члан 5.**

Накнаду за ванредни превоз, чија основица и висина је прописана законом којим се уређују накнаде за коришћење јавних добара, решењем утврђује управљач јавног пута, у року од осам дана од дана подношења захтева.

Против решења из става 1. овог члана може се поднети жалба Општинском већу општине Инђија, у року од 15 дана од дана обавештавања странке о решењу.

Утврђена обавеза из става 1. овог члана плаћа се пре отпочињања ванредног превоза, а најкасније у року од 15 дана од дана утврђивања висине накнаде.

**2. Накнада за постављање рекламних табли, рекламних паноа, уређаја за обавештавање или оглашавање поред јавног пута, односно на другом земљишту које користи управљач јавног пута**

**Члан 6.**

Обвезник плаћања накнаде за постављање рекламних табли, рекламних паноа, уређаја за обавештавање или оглашавање (у даљем тексту: средства за оглашавање), поред јавног пута, односно на другом земљишту које користи управљач јавног пута, је лице које је поставило средство за оглашавање на основу Плана постављања средстава за оглашавање.

Средства за оглашавање из става 1. овог члана, као и ближи услови и критеријуми за њихово постављање прописују се посебном одлуком којом се уређује оглашавање на територији Општине Инђија.

**Члан 7.**

Основица накнаде за постављање средства за оглашавање поред јавног пута, односно на другом земљишту које користи управљач јавног пута је укупна површина свих страна за оглашавање постављеног средства за оглашавање изражена у метрима квадратним (m2).

**Члан 8.**

Висина накнаде за постављање наменске рекламне табле поред јавног пута, односно на другом земљишту које користи Управљач, износи 17,17 динара/m2/дневно.

Висина минималне накнаде за постављање других средстава за оглашавање поред јавног пута, односно на другом земљишту које користи Управљач, а која се постављају након спроведеног поступка јавног конкурса, дата је у табели:

|  |  |  |
| --- | --- | --- |
| **Р. број** | **Тип средстава за оглашавање** | **Минимална накнада** |
| **1.** | **Огласни пано (билборд)** | **17,17 динара/m2/дневно** |
| **2.** | **Рекламна табла на стубу јавне расвете** | **20,00 динара/m2/дневно** |
| **3.** | **Оглашавање на аутобуским стајалиштима** | **17,17 динара/m2/дневно** |
| **4.** | **Светлеће рекламне табле типа "CITY-LIGHT"** | **17,17динара/m2/дневно** |

**Члан 9.**

Накнаду за постављање средства за оглашавање поред јавног пута, односно на другом земљишту које користи управљач јавног пута, утврђује надлежни орган општине Инђија, приликом закључивања уговора са обвезником накнаде, по окончаном јавном конкурсу, односно уговора о јавно-приватном партнерству, у складу са одлуком којом се уређује оглашавање на територији општине Инђија.

**3. Накнада за коришћење делова путног земљишта јавног пута и другог земљишта које користи управљач јавног пута**

**Члан 10.**

Обвезник накнаде за коришћење делова путног земљишта јавног пута и другог земљишта које користи управљач јавног пута (у даљем тексту: накнада за коришћење делова путног земљишта), a које је у општој употреби, је корисник тог земљишта.

**Члан 11.**

Основица накнаде за коришћење делова путног земљишта је метар квадратни (m2) путног земљишта у зависности од значаја пута, а које обвезник накнаде користи за приступ и изградњу бензинских станица, хотела, мотела, ресторана, ауто сервиса, продавница, стоваришта, мегамаркета и других комерцијалних објеката, осим домаћинства.

**Члан 12.**

Висина накнаде за коришћење делова путног земљишта, у зависности од површине коришћеног путног земљишта и од значаја пута, дата је у табели:

|  |  |  |  |  |
| --- | --- | --- | --- | --- |
| Површина коришћеног путног земљишта | | Износ годишње накнаде (динара/m2 коришћеног путног земљишта) | | |
| Општински пут | Улица којом се креће јавни превоз | Улица којом се не креће јавни превоз |
| 1. | дo 50 m2 | 1.000,00 | 1.000,00 | 400,00 |
| 2. | 51-250 m2 | 600,00 | 600,00 | 240,00 |
| 3. | 251-500 m2 | 300,00 | 300,00 | 120,00 |
| 4. | преко 500 m2 | 150,00 | 150,00 | 60,00 |

Обрачун путног земљишта које се користи за приступ и изградњу објеката врши се на основу пројектне документације или мерењем на лицу места, уколико није могуће доћи до пројектне документације.

Обрачун износа накнаде из става 1. овог члана врши се тако што се прво обрачунају износи из ниже групе, а онда износи из више групе, уколико површина коришћеног земљишта прелази површину од 50 m2, 250 m2 или 500 m2.

**Члан 13.**

Накнада за коришћење делова путног земљишта утврђује се решењем управљача јавног пута.

Накнада се плаћа у 12 једнаких месечних рата, до 15. у месецу за претходни месец.

Против решења из става 1. овог члана може се поднети жалба Општинском већу општине Инђија, у року од 15 дана од дана обавештавања странке о решењу.

**4. Накнада за постављање водовода, канализације, електричних водова, електронске комуникационе мреже и сл. на јавном путу**

**Члан 14.**

Обвезник накнаде за постављање водовода, канализације, електричних водова, електронске комуникационе мреже и сл. на јавном путу и у заштитном појасу јавног пута (у даљем тексту: накнада за постављање инсталација), је лице које користи јавни пут за постављање инсталација.

**Члан 15.**

Основица накнаде за постављање инсталација је дужина постављених инсталација изражена у метрима (m).

**Члан 16.**

Висина накнаде за постављање инсталација у зависности од пречника (ширине) и врсте инсталација на јавном путу дата је у табели:

|  |  |
| --- | --- |
| **Инсталације** | **Накнада у динарима по метру постављених инсталација пречника до 0,01 метара** |
| оптички каблови и електронске комуникације | 50,00 дин/m |
| електро и гасне инсталације | 30,00 дин/m |
| водовод, канализација | 20,00 дин/m |

За постављање инсталација поред, испод или изнад (укрштај) јавног пута плаћа се накнада зависно од врсте инсталације, по метру постављених инсталација пречника (или ширине) до 0,01 метара, а за инсталације већег пречника накнада се линеарно увећава сразмерно повећању пречника (или ширине).

Под пречником се подразумева спољни пречник инсталационог вода заједно са заштитним колонама, а под ширином се подразумева ширина инсталационог вода без обзира на његов облик.

**Члан 17.**

Накнада за постављање инсталација на јавном путу утврђује се решењем управљача јавног пута, пре почетка пријаве радова.

Накнада се плаћа у роковима утврђеним решењем.

**Члан 18.**

Директни и индиректни корисници буџетских средстава плаћају накнаду за постављање инсталација у износу од 1% од износа утврђеног у члану 16. ове одлуке.

**Члан 19.**

Приходи остварени од накнада за коришћење јавног пута припадају и уплаћују се на рачун управљача јавног пута.

**Члан 20.**

Ступањем на снагу ове Одлуке престају да важe одредбе члана 10, 11 и 12 Одлуке о општинским путевима и улицама на територији општине Инђија („Службени лист општине Инђија“, бр. 21/16 и 25/19) и Решење о давању сагласности на Одлуку о утврђивању накнаде за употребу јавног пута („Службени лист општине Инђија“, број 26/16).

**Члан 21.**

Ова одлука ступа на снагу осмог дана од дана објављивања у "Службеном листу општине Инђија.“

**ОПШТИНА ИНЂИЈА**

**СКУПШТИНА ОПШТИНЕ**

**Број: 43-12/2020-I Председник,**

**Дана:02.09.2020. године**

**И н ђ и ј а Ђорђе Димић**

**Образложење**

Правни основ за доношење Одлуке о накнадама за коришћење јавних путева на територији општине Инђија, садржан је у члану 7. став. 1, а у вези члана 6. став. 1. тачка 5. Закона о финансирању локалне самоуправе („Службени гласник РС“, број 62/06, 47/11, 93/12, 99/13 - усклађен дин. изн. 95/15 - усклађен дин. изн., 83/16 - усклађен дин. изн., 91/16 - усклађен дин. изн., 104/16 - усклађен дин. изн., 96/17 - усклађен дин. изн., 89/18 и 86/19), члану 191. став 3., члану 204. став 2. и члану 212. став 2. Закона о накнадама за коришћење јавних добара ("Службени гласник РС", бр. 95/18,  [49/19](javascript:void(0)) и 86/19 – усклађен дин. изн.) и члана 40. став 1. тач. 3. Статута општине Инђија („Службени лист општине Инђија“, бр. 5/19).

Чланом 7. став 1. Закона о финансирању локалне самоуправе регулисано је да скупштина општине својом одлуком, у складу са законом, утврује стопе изворних прихода, као и начин и мерила за одређивање висине локалних такси и накнада, а чланом 6. став. 1. тачка 5. наведеног Закона прописано је јединици локалне самоуправе припадају изворни приходи остварени на њеног територији, између осталог и накнаде за коришћење јавних добара, у складу са законом.

Чланом 186. Закона о накнадама за коришћење јавних добара утврђене су накнаде за коришћење јавних путева, између осталих и:

1. накнада за ванредни превоз, и то за:

1) прeкoрaчeњe дoзвoљeнe димeнзиje;

2) прeкoрaчeњe дoзвoљeнe укупнe мaсe;

3) прекoрaчeњe дoзвoљeнoг oсoвинскoг oптeрeћeњa;

2. накнада за постављање рекламних табли, рекламних паноа, уређаја за обавештавање или оглашавање поред јавног пута, односно на другом земљишту које користи управљач јавног пута, у складу са прописима;

3. накнада за коришћење делова путног земљишта јавног пута и другог земљишта које користи управљач јавног пута;

4. накнада за постављање водовода, канализације, електричних водова, електронске комуникационе мреже и сл. на јавном путу.

Чланом 191. став 3. Закона о накнадама за коришћење јавних добара регулисано је да ближе услове и критеријуме за спровођење јавног конкурса односно за реализацију пројекта јавно-приватног партнерства са елементом концесије, укључујући и начин одређивања накнаде за постављање рекламних табли поред општинског пута, уређује актом надлежни орган јединице локалне самоуправе.

Чланом 204. наведеног закона прописано је да висина накнаде за коришћење путног земљишта државног пута и другог земљишта које користи управљач пута прописана је у Прилогу 10, Табеле 11. и 11.1. закона, а износ накнаде за коришћење путног земљишта општинског пута и улице и другог земљишта које користи управљач општинског пута и улице прописана је у Табели 12. наведеног закона.

Јединица локалне самоуправе прописује својим актом износ накнаде и олакшице за накнаде за општинске путеве и улице.

Чланом 212. наведеног закон регулисано је да највиши износ накнаде за постављање инсталација у зависности од пречника (ширине) пута, на општинском путу и улици прописан је у Прилогу 10, Табела 15. овог закона.

Jединицa локалне самоуправе прописује својим актом износ накнаде у зависности од броја становника, степена развијености и др. критеријума, као и олакшице за плаћање накнаде за општинске путеве и улице.

Одлуком о накнадама за коришћење јавних путева на територији општине Инђија уређује се накнада за коришћење јавних путева, и то обвезник плаћања накнаде, основица, висина, начин утврђивања и плаћања, олакшице и друга питања од значаја за утврђивање накнаде.

Изради Одлуке се приступилу ради усклађивања са Законом о накнадама за коришћење јавних добара.

Одлука има 21. члан.

У члану 2. регулисано је да се под јавним путевима у смислу ове одлуке подразумевају општински путеви и улице

Чланом 3. одлуке побројане су накнаде за коришћење јавних путева на територији општине Инђија, које се уводе овом Одлуком, а то су:

1. накнада за ванредни превоз, и то за:

1) прекорачење дозвољене димензије;

2) прекорачење дозвољене укупне масе;

3) прекорачење дозвољеног осовинског оптерећења;

2. накнада за постављање рекламних табли, рекламних паноа, уређаја за

обавештавање или оглашавање поред јавног пута, односно на другом земљишту које користи управљач јавног пута, у складу са прописима;

3. накнада за коришћење делова путног земљишта јавног пута и другог

земљишта које користи управљач јавног пута;

4. накнада за постављање водовода, канализације, електричних водова,

електронске комуникационе мреже и сл. на јавном путу.

У члановима 4-19 појединачно су обрађене накнаде из члана 3. одлуке, пре свега висина, обвезници, начин утврђивања, припадност прихода.

У члану 20. регулисано је да ступањем на снагу ове одлуке престају да важe одредбе члана 10, 11 и 12 Одлуке о општинским путевима и улицама на територији општине Инђија („Службени лист општине Инђија“, бр. 21/16 и 25/19), којим су до сада регулисане накнаде за коришћење јавних путева и Решење о давању сагласности на Одлуку о утврђивању накнаде за употребу јавног пута („Службени лист општине Инђија“, број 26/16), коју Одлуку је донео Надзорни одбор Јавног предузећа за управљање путевима и паркиралиштима „Инђија пут“ Инђија, а којом су утвђене накнаде за употребу јавног пута.

Имајући у виду напред наведено предлаже се Скупштини општине Инђија да Одлуку о накнадама за коришћење јавних путева на територији општине Инђија, усвоји у тексту који је дат у материјалу.

Општинска управа општине Инђија

Одељење за правне и скупштинске послове.